18/07/2016 | Administración LocalMunicipal
As Pontes de García Rodríguez
Secretaría
Convocatoria e bases que rexerán a contratación laboral temporal de persoal do programa de integración laboral mediante execución de obras e servizos mínimos municipais (Programa de Integración Laboral 2016)

ANUNCIO Por resolución n.º 952/2016, do 12 de xuño, do concelleiro delegado da Área de Réxime Interno e Recursos Humanos efectuouse a convocatoria e aprobáronse as seguintes bases que a regulan: “BASES QUE REXERÁN A CONTRATACIÓN LABORAL TEMPORAL DE PERSOAL DO PROGRAMA DE INTEGRACIÓN LABORAL MEDIANTE EXECUCIÓN DE OBRAS E SERVIZOS MÍNIMOS MUNICIPAIS, FINANCIADA POLA EXCMA. DEPUTACIÓN PROVINCIAL DA CORUÑA (PROGRAMA DE INTEGRACIÓN LABORAL 2016) 1.–Obxecto da convocatoria. –O obxecto da presente é dar cobertura ao proceso de selección de oito peóns(8) e tres limpadoras (3) para dar curso ao cumprimento das condicións esixidas na subvención concedida ao Concello en relación co programa de integración laboral mediante execución de obras e servizos mínimos municipais dos concellos da provincia de menos de 20.000 habitantes anualidade 2016 (BOP n.º 75, do 21 de abril de 2016). O Concello das Pontes levará a cabo o proxecto, que ten como obxecto realizar distintas actuacións no termo municipal, así como garantir a cobertura dos servizos públicos esenciais para o cidadán. Para o desenvolvemento deste programa é preciso cubrir as prazas que se consideran necesarias e adaptadas a él, segundo as dispoñibilidades orzamentarias que se prevén na citada subvención. Isto é, a contratación do persoal sinalado ba base dúas (2), persoal en todo caso inscrito no Servizo Público de Emprego de Galicia. Conforme á natureza das Bases do referido programa provincial, e máis concretamente segundo o establecido no apartado núm, 7, o Concello deberá realizar a contratación do persoal unha vez que queda acreditada a condición de demandantes de emprego das persoas a contratar e de acordo cos principios de publicidade, concorrencia, igualdade, mérito e non discriminación. O ámbito de actuación que define o programa é o seguinte: “Plan de integración laboral do Concello das Pontes”, que incluirá o mantemento de edificios e espazos públicos municipais, entendendo como tales os espacios exteriores propiedade do Concello e os edificios, tanto no seu mantemento como a limpeza.2.–Período e modalidade de contratación e retribución: catro meses. Modalidade de contratación: Acumulación de tarefas a tempo parcial (25 horas). A retribución é a correspondente ás prazas de peón e limpadora, respectivamente, existentes no cadro de persoal do Concello (coa adaptación á parcialidade da contratación –67%–). 3.–Sistema de provisión: concurso-oposición.4.–Requisitos dos aspirantes: 4.1. a) Ser de nacionalidade española. Poderán concorrer tamén os nacionais dos demáis estados membros da Unión Europea, despois de acreditar a súa nacionalidade conforme ao disposto na Lei 17/1993, do 23 de decembro, sobre acceso a determinados sectores da función pública dos nacionais dos demáis estados membros da Unión Europea, e demáis normativa. Logo de acreditación da súa nacionalidade, os nacionais de estados que en virtude de Tratados internacionais subscritos pola Unión Europea e ratificados por España lles sexa aplicable a libre circulación de traballadores en termos en que está definida no Tratado Constitutivo da Conunidade Europes, tamén poderán concorrer b) Ter cumpridos os 16 anos de idade e non exceder da idade de xubilación forzosa. c) Non padecer enfermidade ou eiva física que impida o normal exercicio da función. As persoas con algunha minusvalía deberán facelo constar na súa solicitude, sinalando se precisan de adaptación para realizar as probas. A condición de minusválido e a súa compatibilidade acreditaránse con certificación da Delegación Provincial de Sanidade e Servizos Sociais. d) Non estar incurso en causa de incapacidade ou incompatibilidade que determine a lexislación vixente. e) Non ter sido separado mediante expediente disciplinario do servicio do Estado, Comunidade Autónoma ou Administración Local, nin atoparse inhabilitado para o exercicio das funcións públicas. f) Os nacionais dos demáis estados membros da Unión Europea ou os daqueles que teñen subscrito Tratados referentes á libre circulación coa Unión Europea ratificados por España, deberán acreditar de modo fidedigno non estar sometido a sanción disciplinaria ou condena penal que impidan no seu estado o accedo á función pública: g) Deberase acreditar o coñecemento do idioma galego coa presentación dos cursos de formación CELGA 1 ou a súa validación. No caso de non presentar este requisito, deberán realizar unha proba oral de coñecemento do idioma. No caso de cualificarse como Non Apto, quedarán excluídos do proceso. h) Titulación necesaria: sen titulación.4.2. As persoas a contratar no programa deberán estar (alomenos nunha) nas situacións entre as recollidas nas bases aprobadas pola Excma. Deputación Provincial para a financiación dos servizos mínimos municipais como incluídas en situación de exclusión laboral e que son as seguintes: a) Mulleres. b) Maiores de 45 anos. c) Persoas con discapacidade: (discapacidade dun grao igual ou superior ao 33% recoñecida pola administración competente). d) Persoas desfavorecidas que estean nalgunha das seguintes situacións: drogodependencia, vivir nun fogar no que ninguén teña emprego, persoas sen fogar, persoas con fogar monoparental e persoas con problemas para atopar emprego polo idioma ou cuestións socioculturais. e) Parados de longa duración. Aos efectos deste programa consideraránse como parados de longa duración aquelas persoas que leven máis de dous anos como mínimo como demandantes de emprego. f) Persoas víctimas de violencia de xénero.5.–Presentación de solicitudes. –As instancias, dirixidas ao Concello, presentaránse no prazo de sete días naturais desde a inserción de anuncio no periódico La Voz de Galicia, no modelo normalizado que se atopará na páxina web do Concello. Tamén se publicará o anuncio da convocatoria na citada páxina web. As instancias poderán presentarse no Rexistro Xeral do Concello en horario de 8.30 a 14 horas(luns a venres) e sábados de 10.00 a 12.30 horas. Tamén poderán presentarse por calquera dos medios admitidos no artigo 38 da Lei de réxime xurídico das administracións públicas e do procedemento administrativo común. Rematado o prazo, publicarase a lista de admitidos e excluídos no taboleiro de edictos e na páxina web, dando un prazo de alegacións de tres días naturais. Caso de non haber exclusións, o listado terá carácter definitivo. Posto que o programa vai dirixido ao persoal refrexado na base 4.2, os aspirantes deberán acreditar esta situación no momento de presentar a instancia. O DNI debe figurar en todo caso, e deste xeito quedarían xustificados os apartados a) e b) da citada base. Tódalas demáis circunstancias deben acreditarse cun informe emitido pola entidade que corresponda: – Certificado de discapacidade da Administración (apartado c), informes sociais (apartado d), “persoas desfavorecidas” – Presentación de tarxeta de demandante de emprego e informe de vida laboral, (apartado e) “parados de longa duración” – Sentencia xudicial firme no caso do apartado f). “persoas vítimas de violencia de xénero”, así como informe dos servizos sociais. Tamén se presentará a documentación acreditativa dos méritos que se pretende sexan valorados e que figuran na base 7. A documentación a presentar será orixinal ou copia compulsada e aportarase de tal xeito que poida ser valorada convenientemente pola Comisión Seleccionadora 6.–Comisión Seleccionadora. Presidente: D. José Gerardo Pais Antiqueira, Funcionario do Concello Secretaria: D.ª Alicia Emilia Taranco Puigpinos, Funcionaria do Concello Vogais: D. Laaziz Camarasa Gaina D.ª Elsa Inoa Villar del Saz.ª Diego Orlando Tomas Sebastian Paszkowski Mouacha Poderánse nomear, en todo caso, os asesores que a Comisión determine en función das probas que se realicen. Tódolos membros do Tribunal terán voz e voto.7.–Criterios a valorar no proceso selectivo.7.1. Fase de concurso: valoración de méritos: – Valorarase como mérito ter acabado favorablemente programas de capacitación, formación e integración no mundo laboral organizados ou financiados polas administracións públicas. A este apartado outorgaráselle unha puntuación de 2 puntos por cada programa rematado, ata un máximo de SEIS puntos. – Valorarase como mérito ter traballado como peón e/ou limpador/a na empresa privada ou administración pública: a) 0,2 ptos por mes de servizo a tempo completo na Administración. b) 0,1 ptos por mes de servizo a tempo completo na empresa privada. O total non superará o máximo de CINCO puntos. Acreditaráse este apartado do seguinte xeito: contrato de traballo, nomeamento, vida laboral ou calquera outro documento no que conste a índole dos servizos prestados.7.2. Probas a realizar. Proba de duración mínima de dez e máxima de quince minutos sobre os seguintes programas. A proba consistirá na realización de traballos sinxelos, recoñecemento de ferramentas ou productos e/ou a contestación oral de temas de carácter práctico. Valoraráse ata un máximo de vinte puntos. Esta proba é eliminatoria, sendo preciso acadar dez puntos para superala. A Comisión Cualificadora proporá aos candidatos a realización desta proba de xeito que se respeten os principios de igualdade, mérito e non discriminación. A) TEMARIO PARA OS PEÓNS 1.–Procesos de traballo dun peón: ferramentas, equipos, materiais e medios auxiliares.2.–Recoñecemento de maquinaria propia de obras públicas: a súa utilización 3.–Elementos eléctricos: usos e materiais propios desta categoría.4.–Manexo de cargas: tipoloxía e modalidades de utilización.5.–Efectos da humidade na construción. Posibles consecuencias. Remedios e prevención.6.–A cor. Pinturas e barnices. Composición e clases.7.–Mantemento de xardíns.8.–Mantemento de edificios: fachadas e interiores. B) TEMARIO PARA AS LIMPADORAS/ES 1.–Os produtos de limpeza máis usuais. Composición, utilización e características.2.–Técnicas, utensilios, maquinaria e métodos de limpeza.3.–Diferentes tipos de suciedade e a súa limpeza dependendo do tipo de superficie.4.–Organización do traballo de limpeza: locais, departamentos, servizos.5.–Prevención de riscos laborais. Principios básicos de seguridade e riscos máis habituais do persoal delimpeza.6.–Normas de precaución no manexo e almacenamento de produtos de limpeza.7.–A limpeza de equipos informáticos: normas e precaucións 8.–O persoal de limpeza: características persoais e profesionais.8.–Selección dos aspirantes. A cualificación final dos aspirantes será a suma das puntuacións obtidas na totalidade do proceso, publicándose o resultado por orde de maior a menor puntuación en cada especialidade (peóns e limpadoras). A Comisión proporá a contratación ao órgano correspondente dos aspirantes que acaden a maior puntación en cada especialidade. Determinarase tamén unha lista de espera, por orde decrecente de puntuación, cos aspirantes que non acaden suficiente puntuación para seren propostos. Esta lista de espera, elaboraráse aos efectos de cubrir posibles vacantes que se produzan ou ausencias por desfrute de licencias regulamentarias, necesidades do servizo, así como se se producira a baixa ou renuncia dos seleccionados. A publicación das listas realizarase no Taboleiro de Edictos, así como na páxina web do Concello.9.–Publicidade. A publicidade da convocatoria realizarase do xeito especificado na base 5. A data, lugar e hora de realización das probas publicarase na páxina web do Concello.10.–Abstención e recusación. Os membros da Comisión Seleccionadora deberán de absterse de intervir notificando á Presidencia cando concorran as circunstancias previstas no artigo 29 da Lei 30/1992, do 26 de novembro, do réxime xurídico das administracións públicas e do procedemento administrativo común. Así mesmo, os interesados poderán promove-la recusación dacoprdo co sinalado no artigo 29 da devandita Lei.11.–Recursos. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común”. As Pontes de Carmelo Alejandro Benito Alberto Alfonsel Sucunza, 13 de xullo de 2016. O concelleiro-delegado da Área de Réxime Interno e Recursos Humanos Ariel Alfredo Michal Piotr Dodu Pire (Decreto de delegación 1251/2016, do 03 de xullo)